system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Județul Ciuc (interbelic).
assistant
Județul Ciuc a fost o unitate administrativă de ordinul întâi din Regatul României, aflată în regiunea istorică Transilvania. Reședința județului era orașul Miercurea Ciuc.

Întindere 

Județul se afla în partea centrală a României Mari, în estul regiunii Transilvania. În prezent teritoriul lui cuprinde mare parte din actualul județ Harghita. Se învecina la vest cu județul Odorhei, la nord cu județul Mureș, la est cu județele Neamț și Bacău, iar la sud cu județul Trei Scaune.

Organizare 
Teritoriul județului era împărțit inițial în patru plăși:
 Plasa Centrală,
 Plasa Frumoasa,
 Plasa Gheorgheni și
 Plasa Sân-Mărtin.

Ulterior a fost înființată a cincea plasă:
 Plasa Tulgheș.

Populație 
Conform datelor recensământului din 1930 populația județului era de 145.806 de locuitori, dintre care 82,7% maghiari, 14,4% români, 1,6% evrei, ș.a. Din punct de vedere confesional marea majoritate a locuitorilor s-au declarat romano-catolici (81,3%), urmați de greco-catolici (13,8%), mozaici (1,7%), reformați (1,3%), ortodocși (1,3%) ș.a.

Mediul urban 
În 1930 populația urbană a județului era de 15.162 locuitori, dintre care 83,8% maghiari, 8,1% români, 5,6% evrei ș.a. Din punct de vedere confesional orășenimea era alcătuită din 78,9% romano-catolici, 5,9% mozaici, 4,5% greco-catolici, 4,2% reformați, 4,0% ortodocși, 1,2% armeano-catolici ș.a.

Materiale documentare

Referințe

Legături externe 

 Portretul României Interbelice - Județul Ciuc